സന്നാഹ മത്സരത്തില് ഓസ്ട്രേലിയക്കെതിരെ ഇന്ത്യക്കു തകര്പ്പന് ജയം രോഹിത് ശര്മക്ക് അര്ദ്ധസെഞ്ച്വറി ഒക്ടോബര് 24ന് പാകിസ്താന് എതിരെയാണ് ടി 20 ലോകകപ്പിലെ ഇന്ത്യയുടെ ആദ്യ മത്സരം ദുബായ് : ലോകകപ്പിന് മുന്നോടിയായുള്ള സന്നാഹ മത്സരത്തില് ഇന്ത്യക്ക് തകര്പ്പന് ജയം. ഇന്ന് ഓസ്ട്രേലിയയെ നേരിട്ട ഇന്ത്യ 9 വിക്കറ്റിന്റെ വലിയ വിജയമാണ് നേടിയത്. ആദ്യം ബാറ്റ് ചെയ്ത ഓസ്ട്രേലിയയെ 152 റണ്സില് പിടിച്ചു നിര്ത്താന് ഇന്ത്യക്ക് സാധിച്ചു. 5 വിക്കറ്റ് നഷ്ടത്തിലാണ് ഓസ്ട്രേലിയ 152 റണ്സ് എടുത്തത്. ഓസ്ട്രേലിയക്കു വേണ്ടി സ്റ്റീവ് സ്മിത്ത് 57 റണ്സും സ്റ്റോയിനിസ് 41 റണ്സും മാക്സ്വെല് 37 റണ്സും എടുത്തു മികച്ച പ്രകടനം കാഴ്ച വെച്ചു. ഇന്ത്യക്കായി അശ്വിന് രണ്ടു വിക്കറ്റും ജഡേജ, ഭുവനേശ്വര് എന്നിവര് ഒരോ വിക്കറ്റും വീഴ്ത്തി. 153 റണ്സ് വിജയലക്ഷ്യവുമായി ഇറങ്ങിയ ഇന്ത്യ അനായാസമാണ് ലക്ഷ്യത്തിലേക്കു കുതിച്ചത്. ഓപ്പണറും ഇന്നത്തെ ക്യാപ്റ്റനും ആയിരുന്ന രോഹിത് ശര്മ്മ 41 പന്തില് 60 റണ്സ് എടുത്തു റിട്ടയര് ചെയ്തു. 3 സിക്സും രണ്ട് ഫോറും അടങ്ങുന്നത് ആയിരുന്നു രോഹിതിന്റെ ഇന്നിങ്സ്. മറ്റൊരു ഓപ്പണറായ രാഹുല് 39 റണ്സ് എടുത്താണ് പുറത്തായത്. സൂര്യകുമാര് യാദവ് 27 പന്തില് 38 റണ്സും ഹാര്ദിക് പാണ്ഡ്യ 8 പന്തില് 14 റണ്സുമായി പുറത്താവാതെ നിന്നു. 17.5 ഓവറില് ഇന്ത്യ വിജയ ലക്ഷ്യത്തിലെത്തി. ഒക്ടോബര് 24ന് പാകിസ്താന് എതിരെയാണ് ടി 20 ലോകകപ്പിലെ ഇന്ത്യയുടെ ആദ്യ മത്സരം.